Օնիխոգրիֆոզ

մինի|Օնիխոգրիֆոզ կամ խոյի եղջյուրի եղունգներ
**Օնիխոգրիֆոզ,** եղունգի հիպերտրոֆիա (կամ գերաճ), որի դեպքում եղունգները կարող են նմանվել թռչնի ճանկերի կամ խոյի եղջյուրների:

## Պատճառներ
Օնիխոգրիֆոզը կարող է առաջանալ վնասվածքի կամ պերիֆերիկ (ծայրամասային) անոթային հիվանդությունների, շաքարային դիաբետի, սնկային վարակների, մաշկային հիվանդությունների՝ փսորիազ, էկզեմա, անհարմար և նեղ կոշիկների պատճառով։ Երկարատև ընթացող միկոզները  (օնիխոմիկոզ) նույնպես կարող են հանգեցնել օնիխոգրիֆոզի։ Սակայն ամենից հաճախ այն անփութության և երկար ժամանակ եղունգները չկտրելու կամ չհետևելու արդյունք է։ Հիվանդության վաղ փուլում, այն բնութագրվում է ոչ շատ արտահայտված ախտանիշներով, բայց հստակ երևում է եղունգի թիթեղի հաստացում։ Ավելի ուշ փուլերում եղունգի թիթեղը դեֆորմացվում է, իսկ եղունգն ինքնին դառնում է ուռուցիկ և նմանվում է «թռչնի ճանկի», փոխում է իր բնական գույնը՝ դառնալով դեղնաշագանակագույն, երբեմն սևանում է։ Այն հիմնականում հանդիպում է մեծահասակների մոտ և առավել հաճախ հանդիպում է ոտքի մատներին՝ հատկապես մեծ մատին։

## Բուժում
Օնիխոգրիֆոզի առաջին նշանների առկայության դեպքում պետք է դիմել՝ պադոլոգի կամ մաշկաբանի: Մի հետաձգեք բժշկի մոտ այցը, քանի որ խնդրի վաղ հայտնաբերումը թույլ է տալիս հասնել թերապիայի լավ գեղագիտական ​​և ֆունկցիոնալ արդյունքների: Մասնագետը ախտորոշում է կատարում արտաքին զննման միջոցով, իսկ օնիխոգրիֆոզի հիմնական պատճառը պարզելու համար, կարող է նշանակվել եղունգի լաբորատոր հետազոտություն և արյան անալիզներ: Որոշ մասնագետներ խորհուրդ են տալիս եղունգի թիթեղի հեռացում և եղունգի կաղապարի վիրաբուժական ոչնչացում՝ ֆենոլով կամ ածխաթթու գազի լազերային վիրահատություն, որոնց դեպքում հիվանդը չպետք է ունենա արյան շրջանառության խանգարում կամ շաքարային դիաբետ։ Վիրաբուժական և դեղորայքային բուժումը կատարվում է պոդոլոգի կողմից։

## Համաճարակաբանություն
Երկու ընտանիքներում գրանցվել է բնածին ծանր տիպի օնիխոգրիֆոզի դեպքեր (հայտնաբերվել է դոմինանտ գենի մուտացիա), որը ախտահարում է բոլոր քսան եղունգների թիթեղները։ Հինգերորդ մատի (մանկական կամ փոքրիկ մատ, ճկույթ) բնածին օնիխոգրիֆոզը բավականին տարածված է, բայց ասիմպտոմատիկ է և հազվադեպ է հայտնվում բժիշկների կամ բուժաշխատողների ուշադրության կենտրոնում: Փոխարենը, դրան ուշադրություն են դարձնում մատնահարդարները, ովքեր պարբերաբար խարտում են տարբեր տիպի եղունգներ։ Հիվանդության ճշգրիտ պատճառը առայժմ չի հաստատվել։ Ենթադրվում է, որ օնիխոգրիֆոզը առաջանում է էկզոգեն և էնդոգեն գրգռիչների ազդեցության տակ: Առաջին խումբը ներառում է վնասվածքներ, ցրտահարություն, նեղ կոշիկներ, հյուսվածքների արյան մատակարարման տեղային խանգարում, եղունգների թիթեղների անզգույշ բուժում և մաշկի տեղային վարակներ։ Երկրորդ խումբը ներառում է իմունային անբավարարություն, մաշկի զգայունացում, դերմատիտ, տարիքային էնդոկրին խանգարումներ, ֆիզիոլոգիական հյուսվածքների ծերացում, քրոնիկ դերմատոզներ, երակների վարիկոզ լայնացում, սեբորեային կերատոզ։ Նմանատիպ փոփոխություններ եղունգներում, կարելի է դիտարկել նաև սիֆիլիսի դեպքում։ Արձանագրվել են բնածին օնիկոգրիֆոզի հազվագյուտ դեպքեր, որոնք առաջացել են անհայտ գենային մուտացիաներից։ Հիվանդության պաթոգենեզը լիովին հասկանալի չէ։ Օնիխոգրիֆոզի զարգացման մեջ միակ ճշգրիտ հաստատված փաստը եղունգների թիթեղի սնուցման խանգարումն է:

## Տես նաև
* Օնիխոկրիպտոզ
* Օնիխոլիզիս

## Ծանոթագրություններ

## Արտաքին հղումներ

Կատեգորիա:Ախտորոշագիտություն
Կատեգորիա:Բժշկագիտության բաժիններ
Կատեգորիա:Բժշկական ախտորոշում
Կատեգորիա:Բուժում
Կատեգորիա:Հիվանդություններ այբբենական կարգով
Կատեգորիա:Հիվանդություններ ըստ օրգան համակարգերի
Կատեգորիա:Հիվանդություններ և խանգարումներ ըստ համակարգի
Կատեգորիա:Մաշկաբանություն
Կատեգորիա:Մաշկային հիվանդություններ
Կատեգորիա:Պաթոլոգիական փոփոխություններ
Կատեգորիա:Սնկային հիվանդություններ
Կատեգորիա:Վիրաբուժական միջամտություններ
Կատեգորիա:Ֆիզիոլոգիա